Источно Ново Сарајево је општина са највећим степеном урбанизације и стамбене изградње, као и једна од општина у Републици Српској са највећим приливом становника. Потреба за изградњом паркова и рекреационих површина присутна је дуги низ година, а од завршетка Одбрамбено-отаџбинског рата и конституисања посљератне општине Српско Ново Сарајево, уређен је парк Сунца који се налази између улица Стефања Немање и Карађорђеве. Парк Сунце је велике површине, и осим стаза за шетање, и клупа нема других садржаја за одмор и рекреацију. У склопу бивше касарне Славиша Вајнер Чича, гдје се данас налази студентски дом, такође постоји парк мањих димензија, Чича.